ตรี ชัยณรงค์ เทคิวร่วม New Gen Hug บ้านเกิด
ถึงคิวงานจะแน่นแต่พอถูกชักชวนให้เข้ามาเป็นส่วนหนึ่ง ในรายการเรียล ลิตี้ New Gen Hug บ้านเกิด ที่ผลิตโดยช่องวัน 31 ร่วมกับธนาคารเพื่อการเกษตรและสหกรณ์การเกษตร (ธ.ก.ส.) ลูกทุ่งเสียงดี ตรี ชัยณรงค์ ก็พร้อม และเชิญชวนคนรุ่นใหม่ที่สนใจงานด้านการเกษตร มาร่วมสมัครโครงการนี้ด้วยกันเหตุผลที่ผมตัดสินใจเข้าร่วมรายการนี้ เพราะผมกำลังสนใจงานด้านเกษตรอยู่ครับ มีแพลนว่าอนาคตจะทำรีสอร์ตที่พัก ที่เป็นแหล่งท่องเที่ยว มีฟิชชิ่ง ปาร์ค เพื่อให้ผู้คนมาเที่ยวพักผ่อนได้อย่างครบวงจร พอรายการ New Gen Hug บ้านเกิด ติดต่อมา ผมก็ตอบรับทันทีเลยครับ เพราะผมคิดเสมอว่าถ้าเราสามารถกลับไปพัฒนาบ้านเกิดของเราเองได้ด้วยทรัพยากรที่มี เศรษฐกิจโดยรวมก็จะกระจายไปในทุกพื้นที่ของประเทศ อยากให้ทุกคนโดยเฉพาะคนรุ่นใหม่ หันมามองว่าที่บ้านเรานั้น มีอะไรที่จะกลับไปพัฒนา เพื่อต่อยอดเป็นรายได้ให้ตัวเองได้บ้าง และจะทำยังไงให้รายได้นั้นเป็นรายได้ที่เลี้ยงชีพเราได้อย่างยั่งยืน มาร่วมสมัครโครงการ New Gen Hug บ้านเกิด กันเยอะๆเลยนะครับ ผู้สมัคร New Gen Hug บ้านเกิดทั้งประเภททีม และประเภทเดี่ยว ต้องเป็นบุคคลที่มีสัญชาติไทย อายุ 17-45 ปี สนใจในอาชีพเกษตร หรือประกอบอาชีพเกษตร เปิดรับสมัครตั้งแต่วันนี้-20 กรกฎาคมนี้ ผ่านช่องทาง www.newgenhugbaankerd.com สอบถามได้ที่ Call Center โทร.0-2555-0555 หรือ 09-1701-7012.
ถึงคิวงานจะแน่นแต่พอถูกชักชวนให้เข้ามาเป็นส่วนหนึ่ง ในรายการเรียล ลิตี้ New Gen Hug บ้านเกิด ที่ผลิตโดยช่องวัน 31 ร่วมกับธนาคารเพื่อการเกษตรและสหกรณ์การเกษตร (ธ.ก.ส.) 
New Gen Hug บ้านเกิด,ตรี ชัยณรงค์,ธ.ก.ส.,ช่องวัน 31,เกษตร,อาชีพเกษตร,ข่าววันนี้,นักร้อง